CELEX: C2004/262/104
Language: el
Date: 2004-10-23 00:00:00
Title: Υπόθεση Τ-347/04: Προσφυγή του Pascal Millot κατά της Επιτροπής των Ευρωπαϊκών Κοινοτήτων, που ασκήθηκε στις 17 Αυγούστου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/57
            
         Προσφυγή του Pascal Millot κατά της Επιτροπής των Ευρωπαϊκών Κοινοτήτων, που ασκήθηκε στις 17 Αυγούστου 2004
   (Υπόθεση Τ-347/04)
   (2004/C 262/104)
   Γλώσσα διαδικασίας: η γαλλική
   Ο Pascal Millot, κάτοικος Βρυξελλών, εκπροσωπούμενος από τους Sébastien Orlandi, Albert Coolen, Jean-Noël Louis και Etienne Marchal δικηγόρους, άσκησε στις 17 Αυγούστου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 11ης Σεπτεμβρίου 2003 με την οποία καθορίστηκε η οριστική κατάταξη του προσφεύγοντος στο 1ο κλιμάκιο του βαθμού Α6,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα:
   Προς στήριξη της προσφυγής του ο προσφεύγων προβάλλει ότι η προσβαλλόμενη απόφαση εκδόθηκε κατά παράβαση του άρθρου 32, παράγραφος 2, του κανονισμού υπηρεσιακής κατάστασης καθώς και της αρχής της ίσης μεταχείρισης και της αποφυγής διακρίσεων, στο βαθμό που δεν εξετάσθηκε η δυνατότητα να του αναγνωρισθεί χρόνος προϋπηρεσίας λόγω της προγενέστερης της προσλήψεώς του επαγγελματικής εκπαιδεύσεως και εμπειρίας του.